OzLabs/hebrew-wiki-articles huggingface dataset:
יחסי אוקראינה–וייטנאם

שגרירות וייטנאם בקייב
יחסי אוקראינה–וייטנאם הם יחסי החוץ בין אוקראינה ווייטנאם.

== היסטוריה ==
וייטנאם הכירה באוקראינה ב-27 בדצמבר 1991. היחסים הדיפלומטיים בין שתי המדינות כוננו ב-23 בינואר 1992. שגרירות הרפובליקה הסוציאליסטית של וייטנאם באוקראינה החלה את פעילותה בשנת 1993. שגרירות אוקראינה בווייטנאם נפתחה בשנת 1997.

== יחסים פוליטיים וכלכליים ==
וייטנאם מקיימת יחסים טובים עם אוקראינה מעת שאוקראינה הכריזה על עצמאות מברית המועצות, זאת בעיקר בגלל קיומם של וייטנאמים באוקראינה ואוקראינה היא גם המקור העיקרי של ציוד צבאי שנמכר לווייטנאם. אוקראינה מילאה תפקיד בסיוע לווייטנאם לשדרג את הצבא שלה. <ref>http://tapchiqptd.vn/en/news/vns-military-equipment-sent-to-ukraine-for-maintenance-fm/5964.html</ref>

כאשר פרץ המשבר באוקראינה בשנת 2013, וייטנאם שמרה על נייטרליות.

שתי המדינות ביקשו להרחיב את הקשר המסחרי והכלכלי שלהן לשנת 2018. <ref>https://english.vov.vn/trade/upbeat-trends-in-vietnamukraine-bilateral-trade-369455.vov</ref> מבחינת וייטנאם, אוקראינה היא שותפת סחר חשובה באירופה, וקיים קשר היסטורי ארוך בין שתי המדינות עוד מהתקופה הסובייטית. <ref>https://en.qdnd.vn/foreign-affairs/bilateral-relations/trade-important-to-vietnam-ukraine-relations-pm-484506</ref>

=== קהילה וייטנאמית באוקראינה ===
העם הווייטנאמי באוקראינה, אף על פי שהוא קטן במספרו, הוא מהגדולים באירופה, עם למעלה מ-50.000 עד 100.000 וייטנאמים החיים באוקראינה. האוקראינים רואים בחיוב את הקהילה הווייטנאמית, בהתבסס על המשותף ההיסטורי בין המדינות. <ref>https://www.kyivpost.com/article/guide/about-kyiv/vietnamese-come-to-ukraine-for-a-better-life-altho-54333.html</ref> הקהילה הווייטנאמית משמשת גם כגשר בין הווייטנאמים במדינות סלאביות אחרות כמו פולין, רוסיה וצ'כיה, שם קיימות תפוצות וייטנאמיות גדולות.

=== קהילה אוקראינית בווייטנאם ===
הקהילה האוקראינית שהתגוררה בווייטנאם בסוף יוני 2015 כללה על פי מרשם הקונסולרי של השגרירות רק 120 אנשים. עם זאת, ההערכות הלא רשמיות אינן עולות על אלף מאזרחי אוקראינה, המתגוררות בפועל בווייטנאם.

ברפובליקה הסוציאליסטית של וייטנאם אין ארגונים של קהילה אוקראינית, וגם לא קהילות דתיות של מהגרים מאוקראינה, בין השאר בגלל הריחוק הגדול שלה וחוסר האינטרסים שלה.

רוב מוחלט של האזרחים מאוקראינה החיים בווייטנאם הם מהגרי עבודה. הם רואים בעיקר את שהייתם בווייטנאם כזמנית ומתכננים לחזור הביתה לאחר סיום חוזה עבודה עם החברה-המעסיק. אזרחי אוקראינה עובדים בתחומי התיירות, המסחר, התחבורה הימית, הפחם והנפט, ומספר קטן מהם עוסק בעסקים. יש גם מעט אוקראינים המשתייכים למשפחות המעורבות באוקראינה-וייטנאם.

מקומות מגוריהם הקומפקטיים של אזרחי אוקראינה בווייטנאם הם בערים האנוי (כ-50 נפשות), נאצ'אנג (כ־100), וונג טאו (כ־100) והו צ'י מין סיטי (50). כמו כן, הקהילה האוקראינית נוטה להיות מעורבת עם הקהילה הרוסית בווייטנאם.

==קישורים חיצוניים==

== הערות שוליים ==
רובן הינוהוסה

רובן אילוי הינוהוסה (באנגלית: Rubén Eloy Hinojosa; נולד ב-20 באוגוסט 1940) הוא פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס ה-15 של מדינת טקסס, בשנים 2017–1997. הינוהוסה, חבר המפלגה הדמוקרטית, ייצג חלק מהדרום העמוק של טקסס המשתרע מהעיר סיגין השוכנת מזרחית לסן אנטוניו ועד למקאלן הנמצאת על גבול ארצות הברית–מקסיקו.

== ביוגרפיה ==
הינוהוסה נולד באדקוץ' שבדרום טקסס, השמיני מתוך אחד עשר ילדיו של הורים. הינוהוסה גדל במחוז הידאלגו הגובל במקסיקו, ובהמשך השלים שני תארים אקדמיים בתחום העסקים: תואר ראשון במנהל עסקים מאוניברסיטת טקסס באוסטין ותואר שני באותו התחום מאוניברסיטת טקסס–פאן אמריקאן. במשך שני עשורים הוא היה הנשיא ומנהל הכספים הראשי של חברת עיבוד המזון של משפחתו, "H&H Foods". בשנת 1983 כינה נשיא ארצות הברית רונלד רייגן את החברה כ"העסק מס' 1 בבעלות בני מיעוטים". ב-1987 זכה בתואר "היזם בין המיעוטים של השנה" מטעם הסוכנות לעסקים קטנים של ארצות הברית.

ב-1974 נבחר הינוהוסה למועצת החינוך של מדינת טקסס, תפקיד אשר מילא במשך עשר שנים. בשנת 1994 הייתה חברת "H&H Foods" אחת המעסיקות הגדולות באזור ריו גרנדה, עם 350 עובדים, והחלה לייצר מזון מוכן לאכילה. ב-2005 לחברה נרשמו הכנסות בסך 40 מיליון דולר אמריקאי ו-270 עובדים.

כאשר חבר הקונגרס קיקה דה לה גרזה פרש מהחיים הפוליטיים בבחירות 1996, התמודד הינוסה לרשת אותו בתפקידו כנציג מחוז הקונגרס ה-15 של טקסס, ומשניצח בבחירות מקדימות, היה למועמד המפלגה הדמוקרטית. באותה שנה נבחר מטעם המפלגה אל הקונגרס והושבע לתפקידו בראשית ינואר 1997. בבית הנבחרים היה נחשב לליברל מובהק, ובמהלך הקונגרס ה-111 הצביע עם מפלגתו ב-99% מהמקרים. הוא תמך בהרחבת חוק הפטריוט ובהעברת חוק הגנת החולה וטיפול בר השגה. ב-2010 נמנה בין נותני החסות להצעת חוק ששמה לה למטרה לשפר את ביטחון הגבולות של ארצות הברית, אם כי התנגד לבניית חומה בגבול ארצות הברית–מקסיקו.

לקראת בחירות 2016 הכריז הינוהוסה על פרישתו מבית הנבחרים, וכהונתו נתחמה בינואר 2017.

== קישורים חיצוניים ==

* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמריקאים ממוצא מקסיקני
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:נוצרים רומים-קתולים אמריקאים
קטגוריה:בוגרי אוניברסיטת טקסס באוסטין
קטגוריה:אמריקאים שנולדו ב-1940
בנקס & רנקס

בנקס & רנקס (באנגלית: Banx & Ranx) הוא צמד מפיקים מוזיקליים, פזמונאים ורמיקסרים קנדי שהוקם ב-2014.<ref></ref><ref></ref><ref></ref><ref></ref> בצמד חברים יאניק רסטוגי תחת שם הבמה KNY פקטורי וזכרי ריימונד תחת שם הבמה סוקה. הצמד ידוע בעיקר בזכות הסינגל "Answerphone", שבו שיתפו פעולה עם אלה אייר ויאנג ביין , ושהגיע למקום החמישי במצעד הסינגלים הבריטי.<ref></ref>

== קריירה ==
ב-2014, הצמד הוציא את הסינגל "Empire".<ref></ref>

ב-9 באוקטובר 2015, נודע כי הצמד היה אחד מהכותבים והמפיקים של הסינגל "Kiss Me" של אולי מארס. ב-26 באוגוסט 2015, נודע כי הצמד היה אחד מהכותבים והמפיקים של הסינגל "Crick Neck" של שון פול בהשתתפות עם צ'י צ'ינג צ'ינג.

במרץ 2017, הצמד הוציא את הסינגל "Lit". במאי 2017, הם הוציאו, בשיתוף פעולה עם ליידי לשור , את הסינגל "Time Bomb".<ref></ref>

הם עשו מספר רמיקסים לאמנים אחרים, בין היתר לסינגל "Let Me Out" ו-"Saturnz Barz" של גורילז, "I'll Be There" של ג'ס גלין.<ref></ref> הצמד היה אחד מהמפיקים והכותבבים של הסינגל "Crick Neck" של שון פול.<ref></ref><ref></ref> הצמד הפיק את הסינגל "Window Seat" של פיוז ODG . הצמד היה אחד מהכתובים והמפיקים של האלבום Fénix של ניקי ג'אם.<ref></ref>

ב-16 בפברואר 2018, נודע כי הצמד היה אחד מהמפיקים של הסינגל "Mad Love" של שון פול, דייוויד גטה, בהשתתפות בקי ג'י.

ב-13 במרץ 2018, הצמד הוציא עיבוד מוזיקלי לסינגל "Dirty Sexy Money" של דייוויד גטה, בהשתתפות אפרוג'ק, צ'ראלי XCX ופרנץ' מונטנה.<ref></ref>

ב-16 במרץ 2018, הצמד הוציא, בשיתוף פעולה עם אלה אייר ויאנג ביין את הסינגל "Answerphone". הסינגל הגיע, בשיאו, למקום העשירי במצעד הסינגלים האירי, למקום העשירי במצעד הסינגלים הסקוטי, למקום החמישי במצעד הסינגלים הבריטי ולמקום ה-22 במצעד שירי הדאנס/אלקטרוני.

ב-6 ביולי 2018, הם הוציאו שני רמיקסים לסינגל "Genius" של LSD.<ref></ref><ref></ref>

ב-28 בספטמבר 2018, נודע כי הצמד היה אחד מהמפיקים של הסינגל "I Want You to Freak" של רק-סו .

ב-19 באוקטובר 2018, נודע כי הצמד הפיק והיה אחד מהכותבים של הסינגל "Kiss and Make Up" של דואה ליפה ובלאקפינק.

== פרסים ומועמדויות ==
{| class="wikitable sortable"
!פרס
!שנה
!קטגוריה
!עבודה מועמדת
!תוצאה
|-
! rowspan="3" |פרס ג'ונו
| rowspan="3" |2023
|פריצת השנה – להקה
|עצמם
|
|-
|מפיק השנה
|"Ctrl + Alt + Del" <small>(רווה)</small> "Dynamite" <small>(שון פול בהשתתפות סיה)</small>
|
|-
|סינגל השנה
|"Flowers Need Rain"
|
|}

== קישורים חיצוניים ==

== הערות שוליים ==

קטגוריה:צמדים מוזיקליים
קטגוריה:מפיקים מוזיקליים קנדים
קטגוריה:פזמונאים קנדים
קטגוריה:רמיקסרים
קטגוריה:להקות שהוקמו בשנת 2014
יחסי טאיוואן–לאוס

יחסי טאיוואן–לאוס הם היחסים הנוכחיים וההיסטוריים בין הרפובליקה הסינית והרפובליקה הדמוקרטית העממית של לאוס.

== סקירה כללית ==
היחסים בין שתי המדינות כוננו בשנת 1953, כאשר לאוס כוננה יחסים דיפלומטיים עם הרפובליקה של סין (סין הלאומנית או טאיוואן) כממשלה הלגיטימית היחידה של סין. ב-25 באפריל 1961 העבירה לאוס את הכרתה לממשלת הרפובליקה העממית של סין בבייג'ינג. <ref> </ref> עם זאת, ב-16 במאי 1962, ניתקה הממשלה המלכותית את היחסים הדיפלומטיים עם סין הקומוניסיטית והחזירה את היחסים עם ממשלת טייפה, והתיישרה עם הברית האנטי-קומוניסטית במלחמת וייטנאם עד 1975, כאשר הממשלה הקומוניסטית החדשה בלאוס ביססה מחדש את היחסים עם סין. <ref> </ref> לאוס מיוצג על ידי משרד הנציג הכלכלי והתרבותי של טאיפיי בהאנוי לעניינים הקשורים לטאיוואן.

== יחסים כלכליים ==
בשנת 2020, לאוס הייתה שותפת הסחר ה-125 בגודלה, השותפה לייבוא ה-104 בגודלה ושותפת הייצוא ה-134 בגודלה של הרפובליקה הסינית. שווי היצוא ללאוס עמד על 6 מיליון דולר, ירידה של 40.669% לעומת השנה שקדמה לה. שווי היבוא מלאוס היה 12.4 מיליון דולר, ירידה של 5.246% לעומת השנה שקדמה לה.

== הערות שוליים ==
פוגרום פרוסקורוב

אנדרטה לזכר קרבנות פוגרום פרוסקורוב
פוגרום פרוסקורוב היה פוגרום שהתרחש בשבת, ב-15 בפברואר 1919 (ט"ו באדר א', שבת פרשת תצוה) בעיר פרוסקורוב (כיום חמלניצקי), כחלק מ"פרעות פטליורה" במהלך מלחמת האזרחים ברוסיה.<ref></ref><ref></ref> בתוך שלוש שעות וחצי, נרצחו כ-1,800 יהודים ונפצעו מעל 1,000 יהודים, ביניהם נשים וילדים. הפוגרום בוצע על ידי חיילי צבא הרפובליקה העממית של אוקראינה. הפוגרום בוצע רק בכידונים, משום שפקדו על החיילים לא להשתמש בתחמושת. את הפוגרום יזם .<ref></ref>

אחד העדים שראה את המתרחש אמר: "אי אפשר לדמיין את מה שקרה כאן ביום שבת, 15 בפברואר 1919. זה לא היה פוגרום, זה היה כמו רצח העם הארמני".

על פי ההיסטוריונים וקנת מאיירס, החיילים צעדו למרכז העיר בליווי להקה צבאית ופגעו ביהודים תחת הסיסמה: "הרוג את היהודים, והצל את אוקראינה."

== קישורים חיצוניים ==

== הערות שוליים ==

קטגוריה:פרעות, פוגרומים ועלילות דם בעת החדשה
קטגוריה:1919
קטגוריה:יהדות אוקראינה
קטגוריה:אוקראינה: היסטוריה
יחסי הודו–לאוס

ראשי הממשלה [[נרנדרה מודי וטונגלון סיסוליט נפגשים בספטמבר 2016.]]
יחסי הודו–לאוס הם יחסים דו-צדדיים בין הודו ללאוס. היחסים בין שתי המדינות כוננו בפברואר 1956. ראש ממשלת הודו ג'ווהרלל נהרו ביקר בלאוס בשנת 1954 ואילו נשיא הודו ראג'נדרה פראסאד ביקר בלאוס בשנת 1956.<ref name="IndiaLao"></ref><ref name="Desai1965"></ref> הודו רואה את לאוס כחשובה מבחינה אסטרטגית בהתאם לפעילות ההולכת וגדלה של סין בים סין הדרומי.<ref name="indiatimes1"></ref> לאוס תמכה במאמציה של הודו להיות חברה קבועה במועצת הביטחון של האומות המאוחדות.<ref name="dnaindia1"></ref>

== ביקורים דו-צדדיים ==
מאז כינון קשרים דו-צדדיים התקיימו ביקורים דו-צדדיים רבים ברמה גבוהה בין הודו ללאוס. הביקור האחרון נערך על ידי סגן נשיא הודו חמיד אנסארי בספטמבר 2015, שם חתם על 5 "פרויקטים של השפעה מהירה". <ref></ref> ראש ממשלת הודו מאנמוהאן סינג ביקר בלאוס בשנת 2004 בפסגת ASEAN העשירית, שם פגש את ראש ממשלת לאוס בונהאנג וורצ'יט, ונחתמו ביניהם הסכמים לגבי פסגת הודו-ASEAN השלישית. <ref></ref> ראש ממשלת הודו, אטאל ביהארי וג'פי, ביקר בלאוס בשנת 2002. נשיא הודו פרטיבה פטיל ביקר בלאוס בשנת 2010. ביקורים רמי דרג מלאוס בהודו היו, הנסיך סופנובונג, שהיה הנשיא הראשון של לאוס, ביקר בהודו בשנת 1975. בתקופה האחרונה ביקור ראש ממשלת לאוס Choummaly Sayasone בהודו בשנת 2008. בנוסף נערכו עוד כמה ביקורים של שרי חוץ מכל מדינה למדינה אחרת.

== קשרים אסטרטגיים ==
בביקור של שלושה ימים בהודו של נשיא לאוס חוממאלי סייסון בשנת 2008, החליטה הודו להקים "אקדמיה לחיל האוויר" בלאוס. הודו העניקה גם 50 מצנחים ל"צבא ההגנה של לאוס" במלאת לו 60 שנה בשנת 2009. הודו קיימה את מופע האוויר של סוריה קיראן בלאוס. <ref></ref> <ref></ref>

== קשרים כלכליים ==
בשנת 2013 ב"פגישת הוועדה המשותפת להודו-לאוס" (JMC) השביעית, הודו הסכימה להעניק 66.15 מיליון דולר ללאוס לצורך פרויקטים של השקיה וכוח הידרואלקטרי. זה כולל 4 פרויקטים של השקיה ב-3 מחוזות לאוס בנוסף להארכת תחנת הכוח הידרו נאם בון -2. <ref></ref>

=== הסכמים ===
בעשור האחרון נחתמו הסכמים בין הודו ללאוס בנושאים הקשורים למדע וטכנולוגיה, סחר ותרבות.

=== סחר דו-צדדי ===
מתכות, עפרות, מכונות, ציוד אלקטרוני, תרופות ועץ הם המוצרים העיקריים הנסחרים בין שתי המדינות. בשנים 2008–2009 עמד הסחר הדו-צדדי בין שתי המדינות על 9.52 מיליון דולר בלבד, אולם הוא חווה צמיחה מהירה בשנים 2009–2010 עם סחר של 37 מיליון דולר. עם זאת, המסחר שוב הצטמצם בשנים 2010–2011 עם 13.33 מיליון דולר. מאז צמח שוב המסחר במהירות ל-167.49 מיליון דולר בשנים 2012–2013. <ref></ref>

==קישורים חיצוניים==

== הערות שוליים ==
יחסי הודו–טאיוואן

יחסי הודו–טאיוואן הם יחסי החוץ בין הודו לטאיוואן.

== סקירה כללית ==
בשל היריבות האסטרטגית, החשדנות והיחסים המתוחים בין הרפובליקה העממית של סין להודו מאז מלחמת 1962, הודו ניסתה לאט לפתח שיתוף פעולה מסחרי ואסטרטגי טוב יותר עם טאיוואן, תוך שהיא שוללת את האפשרות לכונן יחסים דיפלומטיים. טאיוואן ראתה גם את מעמדה הגאופוליטי הגואה של הודו כמאזן נגד פוטנציאלי לדומיננטיות של סין באזור. כחלק ממדיניות החוץ שלה "מבט למזרח", הודו ביקשה לטפח קשרים נרחבים עם טאיוואן בסחר וכן לעבוד יחד בנושאי נשק להשמדה המונית, סביבה ולחימה בטרור. שני הצדדים כיוונו לפתח קשרים כדי לנטרל את היריבות הסינית עם שתי המדינות. משרד איגוד הודו-טייפה (ITA) הוקם בטייפה מאז 1995 במטרה לקדם יחסי גומלין לא ממשלתיים בין הודו לטאיוואן, וכדי להקל על חילופי עסקים, תיירות, תרבות ואנשים. התאחדות הודו-טייפה הוסמכה גם לספק את כל שירותי הקונסולריה והדרכונים. בשנת 2002 הפכה הודו למדינה ה-28 שחתמה על הסכם הגנת ההשקעות עם טאיוואן ובשנת 2006 הקימו שתי המדינות את מועצת שיתוף הפעולה של טאיוואן-הודו. יתר על כן, טאיוואן מקדמת את הסחר עם הודו כאמצעי לצמצום היקף התלות הכלכלית שלה בסין. בשנת 2007, מה-ג'ינג-ג'ו, מנהיג הקואומינטנג, המפלגה הפוליטית הגדולה ביותר בטאיוואן התומכת באיחוד מחדש, ומועמד מרכזי בבחירות לנשיאות 2008 ערך ביקור לא רשמי בהודו. באפריל 2021 שלחה טאיוואן להודו 150 מכונות הנשמה, בסיוע למאבק במגפת הקורונה בהודו.

== יחסים כלכליים ==
שתי הממשלות פתחו במאמצים להרחיב משמעותית את הסחר וההשקעות הדו-צדדיים, במיוחד בתחומי טכנולוגיית המידע (IT), אנרגיה, טלקומוניקציה ואלקטרוניקה. המסחר של הודו עם טאיוואן בשנת 2008 הסתכם בסך של 5.34 מיליארד דולר, גידול של 9.5% בהשוואה לשנת 2007. בשנת 2007 צמח הסחר הבילטרלי בין שני הצדדים ב-80% והגיע ל-4.8 מיליארד דולר. בשנת 2008, היצוא ההודי לטאיוואן צנח בשיעור של -7.8%, והגיע ל-2.33 מיליארד דולר לעומת 2.53 מיליארד דולר בשנת 2007.

היצוא הטאיוואני להודו בשנת 2008 צמח בשיעור של 28.41% והגיע ל-3 מיליארד דולר. בשנת 2008 רשמה הודו גירעון מסחרי של 669 מיליון דולר עם טאיוואן לעומת עודף סחר של 159 מיליון דולר בשנת 2007. הייצוא ההודי העיקרי לטאיוואן כולל פסולת נפט, דגנים, כותנה, כימיקלים אורגניים, נחושת, אלומיניום ומזון.

בשנת 2019, היקף הסחר בין הודו לטאיוואן עמד על 7 מיליארד דולר, וצמח בשיעור של 20% בשנה.

הייצוא העיקרי של טאיוואן להודו כולל מעגלים משולבים, מכונות ומוצרים אלקטרוניים אחרים. הודו מעוניינת גם למשוך השקעות טאיוואניות במיוחד בענפי היי-טק. יותר מ-80 חברות וגופים טאיוואניים נוכחים כיום בהודו. חלק מהחברות כוללות את Hon Hai Precision Industry Co (FoxConn), Sanyang Corporation, Gigabyte Technologies, Continental Engineering, CTCI, Apache and Feng Tay (נעליים), Corporation Wintek, Delta Electronics, D-Link, Meita Industrials, Transcend, MediaTek, וכו'. הסחר הדו-צדדי חווה צמיחה משמעותית בשנים האחרונות.

==קישורים חיצוניים==

*
Canara Bank

קנארה בנק (באנגלית: Canara Bank) הוא מוסד פיננסי מוביל בהודו, נחשב לבנק הרביעי בגודלו ומספק שירותים פיננסיים מגוונים ללקוחות מכל רחבי העולם<ref></ref><ref></ref>.

המטה הראשי של הבנק נמצא בעיר בנגלור ומלבדו מפעיל הבנק מעל ל-10,000 סניפים ברחבי הודו ו-7 סניפים במדינות שונות: לונדון, הונג קונג, מוסקבה, שנגחאי, דובאי, טנזניה וניו יורק.

== היסטוריה ==
הבנק הוא בבעלות מלאה של ממשלת הודו והוקם בשנת 1906 על ידי נדבן הודי בשם אמממבל סובבה ראו פאי (Ammembal Subba Rao Pai)<ref></ref>.

בשנת 1958, הורה הבנק המרכזי של הודו על מיזוג בין קנארה בנק לראגומטמול בנק (Raghumathmul), תהליך שהסתיים בשנת 1961<ref></ref>.

בשנת 1961, רכש בנק קנארה 3 בנקים בהודו: בנק אוף קרלה (Bank of Kerala), בנק אלפי (Alleppey) ובנק טריוונדרום (Trivandrum Permanent Bank)<ref></ref>.

בשנת 1963, רכש בנק קנארה 4 בנקים נוספים: סרי וילאסאם (Sree Vilasam), בנק תריפוניטהורה (Thrippunithura Bank), בנק פנדיאן (Pandyan Bank) ובנק קוצ'ין (Cochin Bank)<ref></ref>.

בתאריך 19 ביולי 1969, הלאימה ממשלת הודו את בנק קנארה וניהולו הועבר למשרד האוצר.

בשנת 1985 רכש בנק קנארה את בנק לקשמי (Lakshmi Bank).

בשנת 1996, הפך קנארה לבנק ההודי הראשון המחזיק בהסמכת ISO בתחום Total Branch Banking<ref></ref><ref></ref>.

ב־30 באוגוסט 2019, הודיע שרת האוצר ההודית, נירמלה סיטרמן, על מיזוג של קנארה בנק עם סינדיקט בנק (Syndicate Bank). המיזוג הושלם בתאריך 1 באפריל 2020<ref></ref>.
סניף של הבנק בעיר מיסורו

== ראו גם ==

* טרג'אני ואקיל
* סטייט בנק אוף אינדיה
* אקסים בנק

== קישורים חיצוניים ==

* 

* [https://il.investing.com/equities/canara-bank מניית בנק קנארה], אתר Investing

== הערות שוליים ==

קטגוריה:חברות הודיות
קטגוריה:בנקים
קטגוריה:הודו: בנקים
יחסי טאיוואן – קוריאה הצפונית

יחסי טאיוואן–קוריאה הצפונית הם יחסי החוץ בין טאיוואן וקוריאה הצפונית. לקוריאה הצפונית וטאיוואן אין יחסים דיפלומטיים רשמיים אולם קיימים יחסים לא רשמיים משמעותיים.

== היסטוריה ==
בשל מעמדה כמדינה שאינה חברה באו"ם, טאיוואן אינה כבולה בסנקציות נגד קוריאה הצפונית של האו"ם אולם הממשלה הטאיוואנית יישמה מספר חוקים ותקנות אשר משקפות את הגבלות האו"ם וארצות הברית על סחר עם קוריאה הצפונית. <ref></ref>

נמסר כי קוריאה הצפונית הציעה למכור עיצובי צוללות בטאיוואן בשנת 2016. <ref></ref> משרד ההגנה הלאומי של טאיוואן הכחיש את הדיווחים ואמר כי "בפיתוח הצוללות שלנו מעולם לא היה, אין עכשיו ולעולם לא יהיה קשר עם קוריאה הצפונית; הסיוע ניתן על ידי מדינות חשובות באירופה ובארצות הברית." <ref></ref>

ראש ממשלת טאיוואן, לאי צ'ינג-טה, אישר בספטמבר 2017 איסור מוחלט על סחר בין טאיוואן וקוריאה הצפונית.<ref name="FT"></ref> אנשי עסקים טאיוואנים הואשמו כי מכרו פחם, נפט וגז לקוריאה הצפונית, כמו גם ביבוא טקסטיל צפון קוריאני והעסקת צפון קוריאנים בספינות דיג טאיוואניות.<ref name="FT" />

בשנת 2018 חוקרי האו"ם טענו כי גופים טאיוואנים עסקו בהעברת נפט לקוריאה הצפונית בניגוד לסנקציות של האו"ם. <ref></ref>

בשנת 2019 הרשויות בטאיוואן האשימו שישה אנשים בגין העברות נפט מספינה לספינה לקוריאה הצפונית. <ref></ref>

בשנת 2020 טאיוואן הרגיעה את ארצות הברית כי היא מצייתת לסנקציות של האו"ם שוב נגד קוריאה הצפונית. <ref></ref>

==קישורים חיצוניים==

== הערות שוליים ==
טשיבאנגה

טשיבאנגה (באנגלית: Tchibanga) היא עיר במחוז ניאנגה שבדרום גבון, השוכנת על גדת נהר ניאנגה . אוכלוסייתה מונה 53,000 נפש (2019). דרך העיר עובר הכביש הארצי N6, נמצא בה גם שדה התעופה טצ'יבאנגה ושוק משגשג. ליד העיר נמצאים מפלי איוולה. טצ'יבאנגה נמצאת במרחק 408 קילומטרים מבירת גבון ליברוויל.

== המקום ==
טשיבאנגה היא בירת מחוז ניאנגה. בטשיבאנגה מתגוררים כ־35,000 תושבים ילידי גבון, אך היא מאכלסת גם באוכלוסיית פליטים גדולה מקונגו-בראזוויל. ארגון האו"ם המטפל בפליטים UNHCR מנהל בעיר משרד המספק שירותים לפליטים ולמקומיים .<ref>[http://www.unhcr.org/4148013d4.pdf Congolese refugees in Gabon]</ref> רוב האנשים המתגוררים בטשיבאנגה, כולל רוב הפליטים מקונגו, שייכים לקבוצה האתנית בפונו .

בטשיבאנגה יש רובע מסחרי משגשג, בית חולים, שני בתי ספר תיכוניים, סניף דואר, כנסייה קתולית גדולה ושדה תעופה. לנשיא עומר בונגו יש בית קיץ בטשיבאנגה שמעולם לא השתמש בו, גם לשר הפנים יש בית בעיר.

==גאוגרפיה==

טשיבאנגה, יושבת על גדות נהר ניאנגה. ממוקמת באזור הערבה הדרומית של גבון ואין בעיר את סביבת הג'ונגל העמוק כמו בערים רבות בגבון.

== כלכלה ==
בטשיבאנגה מתקיים שוק מסורתי. בעיר קיימת טחנת אורז ותבואות המכינה את התבואה לשוק המקומי. האזור מהווה את אזור גידול האורז והתבואות הגדול ביותר בגבון. גידולים מקומיים אחרים כוללים בוטנים מאניוק וקסווה. כמו כן נמצא 53 קילומטרים צפונית לעיר בית חרושת לשמן דקלים.

התגלו באזור מרבצי עפרות ברזל בכיוון דרום-מערב לעיר<ref name=":0"></ref>.

בטשיבאנגה יש מספר מסעדות המגישות אוכל מערבי ומסורתי. יש מסעדות שמגישות בשר ציד, כולל נחשים ואנטילופות ברוטב שמן דקלים מסורתי בשם Nyengui. טשיבאנגה ידועה שניתן למצוא בה את המניוק ( קסווה ) הטוב ביותר בגבון. בשוק ניתן לרכוש אלות, או מקלות של מאניוק עטוף בעלים, במחיר 100 פרנקים מרכז אפריקאים. מגוון רחב של תוצרת מקומית אחרת זמין בשוק, כולל בננות מקומיות, בוטנים ופלפלים חריפים ; בשווקים לעיתים קרובות מוכרים בשר ציד, כמו אנטילופות וקופים. טשיבאנגה היא גם מקום טוב לקנות מוצרי אריגה מסורתיים, כולל מחצלות וסלסלות.

== אנרגיה ומים==
תחנת כוח קטנה ומעיין מים מתוקים מספקים חשמל ומים זורמים למרכז העיר.

== תחבורה ==
טשיבאנגה מרוחקת 408 קילומטרים מהבירה ליברוויל בנסיעה על הכבישים הארציים N1 ו- N6. זמן הנסיעה במונית בין שתי הערים נמשך כ־12 שעות. מחיר הנסיעה במונית לטשיבאנגה עומד על כ־200 פרנק CFA.

מתקיימות טיסות סדירות מטשיבאנגה לעיר פורט ג'נטיל-Port-Gentil הנמצאת במרחק 340 קילומטרים על חוף האוקיינוס האטלנטי.<ref name=":0" />.

== אקלים ==
בטצ'יבאנגה אקלים סוואנה טרופי ( סיווג האקלים לפי שיטת קפן הוא Aw).

==ראו גם==
* גבון
* ליברוויל
* פרנסוויל
* עומר בונגו

== לקריאה נוספת ==
<div class="mw-content-ltr">
* Mylène Rémy, “Franceville”, in The Gabon Today, Paris, Éd. of the Jaguar,2005 ( ), p. 210-211

</div>

==קישורים חיצוניים==

* 
* 

== הערות שוליים ==
 

קטגוריה:גבון: גאוגרפיה
קטגוריה:גבון: ערים
הברך

הברך (הופץ באנגלית בשם Ahed's Knee – "הברך של עהד") הוא סרט דרמה משנת 2021 של הבמאי הישראלי נדב לפיד, שהופק בקופרודוקציה ישראלית-צרפתית-גרמנית.<ref></ref> הסרט התמודד בפרס דקל הזהב וזכה בפרס חבר השופטים של פסטיבל קאן בשנת 2021.

שמו של הסרט מתייחס לדבריו של ח"כ בצלאל סמוטריץ' ב-2018, לפיהם עהד תמימי "הייתה חייבת לחטוף איזה כדור, לפחות בפיקה של הברך".

==תקציר==
גיבור הסרט הוא י' (אבשלום פולק), במאי קולנוע שעובד על סרט חדש העוסק באקטיביסטית הפלסטינית עהד תמימי, ותוך כדי כך יוצא לערבה כדי להקרין בה את אחד מסרטיו הקודמים. בזמן שאמו גוססת ונאבקת על חייה, פוגש הבמאי במדבר את יהלום (נור פיבק), פקידה ממשרד התרבות, הדורשת ממנו לחתום על טופס שמקומם אותו מבחינה פוליטית: הוא מחייב את י' להגדיר במה עוסק סרטו באמצעות מחסן מילים מוטה פוליטית, שמשקפת את תפיסת העולם של הימין הפוליטי. י' מתקרב ליהלום, אבל גם מנסה במקביל להשתמש בה כדי להילחם באג'נדה שהיא משרתת.

== שחקנים ==
* אבשלום פולק – י'
* נור פיבק – יהלום
* מילי עשת

== קישורים חיצוניים ==

* 
* 
* 

;ביקורת:
* יעל שוב, [https://timeout.co.il/הברך-ביקורת ראינו סרטים ישראלים כאלה באייטיז. ולא התלהבנו כבר אז], Time Out תל אביב, 4 באוגוסט 2021
* 
* 
* 
* 
;ראיונות:
* 

== הערות שוליים ==

קטגוריה:סרטים בעברית
קטגוריה:סרטי דרמה גרמניים
קטגוריה:סרטים גרמניים
קטגוריה:סרטי דרמה צרפתיים
קטגוריה:סרטים צרפתיים
קטגוריה:סרטי דרמה ישראליים
קטגוריה:סרטים ישראליים
קטגוריה:סרטי 2021
קטגוריה:סרטים ישראליים משנת 2021
אתסיז אבן אוק

אתסיז אבן אווק אל-חואריזמי (בערבית: الملك المعظم أتسز بن أوق الخوارزمي; מת ב-1078 או 1079 בדמשק) היה מצביא ומנהיג פוליטי טורקמני שעמד בראש פשיטה שכבשה את הלבנט מידי השושלת הפאטימית, והחלה את שלטון הסלג'וקים באזור.

==חייו==
===הפשיטות הראשונות על סוריה הגדולה===
אתסיז השתייך לשבט הטורקמני הנוואכי. הוא פיקד על כנופיה נוואכית, אחת מתוך כמה מליציות שביצעו פשיטות מתחומי האימפריה הביזנטית לעבר שטחי סוריה הפאטימית בחורף 1069–1070. הפושטים הטורקמנים התקדמו לאורך נהר האורונטס והגיעו לרפניה וחומס ואולי אף לטבריה. ב-1071 הטילו חייליו של אתסיז מצור על העיר צור, ומשם יצאו לבזוז את כל רצועת החוף של ארץ ישראל פרט לאשקלון, את רמלה (בירת ג'ונד פלסטין של הפאטימים) ואת ירושלים. לאחר ששדדו ובזזו את ירושלים הם עזבו את העיר, והפאטימים השתלטו עליה מחדש ושיקמו אותה. המנהיג הפאטימי בדר אלג'מאלי שכר את שירותיהם של אתסיז ולוחמיו כדי להגן על יושבי הארץ מפני הבדואים, אך סירב לשלם להם את שכרם, דבר שגרר גל הרס וביזה נוסף. לאחר מספר חודשים, עזבו הלוחמים הטורקמנים את ארץ ישראל ושבו לסוריה, שם לקחו חלק במאבקים פנימיים בשושלות הסלג'וקיות.

===כיבוש ארץ ישראל===
ב-1073 שב אתסיז עם צבאו על ארץ ישראל, הפעם מתוך מטרה להישאר ולהחיל עליה את ריבונותו של הסולטן הסלג'וקי מלכשאה. הוא הביס את הפאטימים והבדואים, כבש את הארץ ואת ירושלים, ושלט בה מטעם מלכשאה. מיד לאחר הכיבוש, הוא דאג שהח'טבה במסגדי ירושלים תיאמר בשם הסולטן הסלג'וקי ובני בריתו העבאסים ולא בשם הפאטימים, ובכך ביטא את ריבונותו על העיר. כיבוש ירושלים לווה במעשי אלימות קשים. עוד לפני שפרצו את חומות העיר, השחיתו הטורקמנים שטחי חקלאות מחוץ לעיר, שרפו גדיש, עקרו עצי פרי וניתצו מצבות קבורה, שבהן השתמשו לבניית מחסות לצל עבור הלוחמים. את העיר עצמה הם כבשו ללא קרב, משום שמושל העיר מטעם הפאטימים היה טורקי, ורחש אהדה לסלג'וקים. לפי חלק מהחוקרים, לאחר שכבש אתסיז את ירושלים, טבח ורצח את יושביה, בעיקר היהודים, ואילו חוקרים אחרים טוענים שמדיניותו של אתסיז כלפי הנכבשים הייתה סובלנית בתחילה, ורק ב-1078, כאשר פרצה מרידה בירושלים (ראו להלן), הוא טבח באנשיה.
===כשליט בדמשק===
ירושלים שימשה עבור אתסיז רק כבסיס לכיבוש יעדו המקורי - דמשק. ב-1076 יצא עם חילו לעבר דמשק, וכבש אותה באביב של אותה השנה. לאחר כמאתיים ימי שלטון בדמשק בלבד, החליט לתקוף את הבירה הפאטימית, קהיר. הם צרו על קהיר למשך חודשיים, אך הובסו ב-23 בינואר 1077 על ידי בדר אלג'מאלי הפאטימי. אתסיז שב לארץ ישראל, וגילה כי תושבי רמלה, עזה וירושלים מרדו בו על ידי בזיזת רכושו ונשיו. הוא דיכא את המרידות באכזריות רבה, תוך שהוא ממיט חורבן על רמלה ועזה וטובח בתושבי ירושלים. ב-1079 הגיעו לדמשק כוחות פאטימיים וצרו עליה. אתסיז הבין שהוא לא יוכל לנצחם לבדו, ופנה למלכשאה בבקשת עזרה. מלכשאה שלח את תתש אחיו והכריז כי תתש יהיה הריבון על כל השטחים שיכבוש. משהגיע תתש לדמשק נסוגו הכחות הפאטימים חזרה למצרים. אתסיז מסר לידי תתש את מצודת דמשק, אך תתש אסר את אתסיז והוציאו להורג, בתואנה של חוסר כבוד לשליח הסולטאן, שכן היה עליו לצאת ולקבל פניו, ולא להמתין לו במצודה.

==הערות שוליים==

קטגוריה:סלג'וקים
קטגוריה:התקופה הערבית בארץ ישראל
קטגוריה:ילידי המאה ה-11
קטגוריה:נפטרים ב-1079
מלכוב

מנזר מלכוב
מלכוב (בגרמנית: Malchow) היא עיר במחוז מקלנבורגישה-סינפלטה שבמדינת מקלנבורג-מערב פומרניה שבצפון-מזרח גרמניה. היא שוכנת על הנהר , 25.5 ק"מ ממערב לווארן ו-35 ק"מ מצפון לו. העיר מוקפת באגמים וביערות של .

==היסטוריה==
בימי הביניים היה האזור של מלכוב מרכז של . היישוב מלכוב הוקם על אי והוזכר לראשונה בכתובים בשנת 1147, וקיבל מעמד של עיר בשנת 1235. בשנת 1298 הנזירות של מנזר מלכוב עברו לגדה הדרומית שמול האי. במאות השנים הבאות העיר התרחבה ליבשה שמצפון-מערב לאי, שאליה ההתיישבות המקורית חוברה בגשרים, ובהדרגה האזור היבשתי הפך לדומיננטי. 

בשנת 1938 נבנה העיר מפעל תחמושת של חברת אלפרד נובל, ובזמן מלחמת העולם השנייה הועסקו בו מאות עובדי כפייה. בשנת 1943 הוקם בעיר מחנה הריכוז מלכוב כשלוחה של מחנה הריכוז ראוונסבריק. במחנה נכלאו אלפי אסירות בתנאים קשים ביותר, ורבות מהן מתו במהלך מגפות במחנה, בהן שחפת וטיפוס. לאחר המלחמה נכללה העיר בשטחה של גרמניה המזרחית.

לאחר איחוד גרמניה בשנת 1990 עבר מרכז העיר ההיסטורי שיקום נרחב. הבניין של מנזר מלכוב הפך למשכנו של מוזיאון האורגן של מקלנבורג.

==קישורים חיצוניים==

* 

קטגוריה:מקלנבורג-מערב פומרניה: ערים
אלברט ליליאנברי

אלברט ליליאנברי (בשוודית: Albert Lilienberg; 15 באוקטובר 1879 – 27 באוגוסט 1967) היה אדריכל שוודי. הוא כיהן בתפקיד מהנדס עיר ראשי בגוטבורג ובסטוקהולם.

==קורות חיים==

אלברט ליליאנברי נולד בעיירה רונבי ולמד במכון המלכותי לטכנולוגיה של KTH בסטוקהולם. לאחר סיום הלימודים בשנת 1903 הוא ערך נסיעת לימודים לארצות הברית ממנה חזר בשנת 1905. לאחר חזרתו לשוודיה הוא עבד תקופה מסוימת כמתכנן גשרים ובשנת 1907 מונה למהנדס העיר של גוטבורג, תפקיד שהוא כיהן בו עד לשנת 1927. באותה תקופה אלברט ליליאנברי היה מלמד באוניברסיטת צ'למרס לטכנולוגיה בעיר. בהיותו מהנדס העיר המתפתחת אלברט ליליאנברי קידם תוכניות הקמה של שכונות חדשות בעיר.

בשנת 1928 הוא קיבל הזמנה לעבור לאותו תפקיד בסטוקהולם. בהיותו בסטוקהולם הוא קידם תוכניות רבות לרבות אישור תוכנית כללית של העיר. אלברט ליליאנברי עזב את התפקיד ביוזמו בשנת 1944. בנוסף לעבודה בסטוקהולם ליליאנברי עסק בתכנון כ-60 עיירות ברחבי שוודיה.

על פעילותו בתחום אדריכלות אלברט ליליאנברג קיבל עיטורים משוודיה, נורווגיה ודנמרק.

בשנים 1921–1927 הוא היה נשוי לאינגריד ואלברי שבאותה תקופה הייתה עוזרת שלו בתכנון עיר.

== קישורים חיצוניים ==

* [https://sok.riksarkivet.se/Sbl/Presentation.aspx?id=11383 ביוגרפיה] (בשוודית)

קטגוריה:אדריכלים שוודים
קטגוריה:ילידי 1879
קטגוריה:שוודים שנפטרו ב-1967
קוסקובו

אחוזת קוסקובו (ברוסית: Усадьба Кусково) היא אחוזה של משפחת שרמטייב מהמאה ה-18. ממוקמת במזרח מוסקבה ברובע ושניאקי.

האנסמבל כולל: ארמון שנבנה במחצית השנייה של המאה ה-18 בסגנון הקלאסיציזם; פארק מפוסל עם ביתנים.

במרכז האנסמבל ממוקם ארמון, ששמר את פריסתו ועיצוב חללי הפנים עם יצירות אמנות רוסית ומערב אירופאית<ref>https://um.mos.ru/routes/zdes-vsyakiy-chem-nibud-plenyalsya-i-m-dolgorukiy-poet-xviiiv-/</ref>. 

== גלריה ==
מבט על הארמון וכנסייה עם מגדל פעמונים

<gallery mode="packed" heights="120px>
קובץ:Кусково 68.jpg|כניסה ראשית לארמון
קובץ:Kuskovo Palace, main entrance ramps.jpg|חצר קדמית
קובץ:Кусково 1.jpg|מבט על הפארק ואסטלה
קובץ:Москва - Кусково, Грот.jpg|ביתן 
קובץ:Кусково 63.jpg|אורנז'רי אבן גדולה
</gallery>

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מוסקבה: מבנים
אי-פוריות גברית

אי-פוריות גברית (בלועזית: Male infertility) היא מונח המתאר חוסר יכולת של זכר לגרום להיריון אצל נקבה פורייה ומהווה כ-40% מהסיבות לאי-פוריות<ref></ref><ref name="link.springer.com">Pandruvada S, Royfman R, Shah TA, Sindhwani P, Dupree JM, Schon S, Avidor-Reiss T. Lack of trusted diagnostic tools for undetermined male infertility. J Assist Reprod Genet. 2021 Feb;38(2):265-276. doi: 10.1007/s10815-020-02037-5. Epub 2021 Jan 2. ; PMCID: PMC7884538. https://link.springer.com/article/10.1007%2Fs10815-020-02037-5</ref><ref name="titleMen's Health - Male Factor Infertility"></ref>. אי-פוריות גברית היא מצב שכיח ומשפיעה על כ-7% מכלל הגברים<ref name="LottiMaggi2014"></ref>. הגורמים העיקריים לאי-פוריות גברית קשורים לגורמים אידיופתיים, גורמים הקשורים למערכת החיסון, גורמים גנטיים, גורמים מחוץ לאשכים המשפיעים על יצור הזרע באשכים וגורמים הקשורים לאשכים עצמם ולמערכת פליטת הזרע<ref name="isbn0-521-77474-8"></ref>.

הסיבה העיקרית לא-פוריות גברית היא וריקוצלה, הפרעה מכנית בניקוז הדם מוורידי האשך המובילה להפרעה בייצור הזרע וקיימת אצל 15% מהגברים ואצל 40% מהגברים עם אי-פוריות. סיבות נוספות מחוץ לאשכים המשפיעים על יצור הזרע כוללים סיבות הורמונליות, מתח נפשי, עודף או תת-משקל ותת תזונה, דלקת האשך שנגרמה עקב חזרת, אשך טמיר, קרינה או טיפול כימותרפי שפגעו בייצור הזרע, קנדידה, עישון, צריכת סמים ואלכוהוליזם. סיבות הורומנליות לאי-פוריות גברית כוללות תסמונת קלמן, כשל של ההיפופיזה בעקבות גידול, קרינה או ניתוח, היפרפרולקטינמיה, בעיות בבלוטת התריס, היפרפלזיה של האדרנל. הפרעות כרומוזומליות ומוטציות גנטיות מהוות כ-10-15% מהמקרים של אי-פוריות גברית<ref></ref>. הסיבות הגנטיות העיקריות כוללות את תסמונת קליינפלטר, תסמונת גנטית בה לגבר יש שני כרומוזומי מין מסוג X או יותר לצד כרומוזום Y (במקום כרומוזום X אחד), ומצב בו ישנה מחיקה של חלק מכרומוזום ה-Y. הסיבה העיקרית הקשורה למערכת החיסון הגורמת לאי-פוריות גברית היא יצירת נוגדנים כנגד תאי הזרע, מצב המהווה 10-30% מהמקרים של אי-פוריות<ref name=":02"></ref>. סיבות מכניות הן גורם נפוץ גם כן לאי-פוריות גברית וכוללות חסימה של צינור הזרע, שפיכה הפוכה, חוסר מולד של צינור הזרע וחוסר מולד של פתח השופכה בפין.

אבחון אי-פוריות גברית כולל בדיקה של ההיסטוריה הרפואית, בדיקת זרע, על מנת לבחון מאפיינים שונים באיכות ובכמות הזרע, ובדיקת דם על מנת לבדוק הפרעות הורמונליות, גנטיות ומערכתיות נוספות. מצב בו אין המצאות של זרע בבדיקת הזרע מכונה אזוספרמיה. לעיתים מבוצעת גם בדיקת אולטראסאונד של האשכים. הטיפול באי-פוריות גברית משתנה בהתאם לסיבה ועשוי לכלול ניתוחים לטיפול בהפרעות מכניות שונות, טיפולים הורמונליים ומתן תרופות שונות<ref></ref>. אם הטיפולים לא מצליחים או לא אפשריים, ניתן לבצע הזרעה במקרים קלים, על ידי בחירת הזרעים האיכותיים ביותר והחדרתם לרחם האישה, או במקרים חמורים יותר, הפריה חוץ גופית.

==ראו גם==
* אי-פוריות
* אי-פוריות נשית

== קישורים חיצוניים ==

* [https://www.medico.co.il/אורולוגיה/פוריות-הגבר/ אי-פוריות הגבר], באתר מדיקו
* [https://www.maccabi4u.co.il/9624-he/Maccabi.aspx אי-פוריות הגבר], באתר מכבי שירותי בריאות
* 

==הערות שוליים==

קטגוריה:רבייה
קטגוריה:מערכת הרבייה הגברית
אלימות נגד יהודים בצ'כוסלובקיה, 1918–1920

האלימות האנטי-יהודית בצ'כוסלובקיה בשנים 1918–1920 כללה שורה של תקריות בצ'כוסלובקיה, שהתרחשו לאחר מלחמת העולם הראשונה והקמת צ'כוסלובקיה. האלימות נבעה בעיקר בפריצה ושדידת חנויות של יהודים.<ref></ref>

== גורמים ==
ההאשמות העיקריות שהופנו כלפי יהודים בסלובקיה היו כי הם דוברי הונגרית ושהם סוכנים שהופעלו על ידי האימפריה האוסטרו-הונגרית והם מנסים לכבוש מחדש את המדינה. בבוהמיה ובמוראביה, יהודים רבים תמכו באימפריה האוסטרו-הונגרית, במיוחד בתחילת מלחמת העולם הראשונה, ועוררו את שנאת הצ'כים. כמו כן, היהודים הואשמו בכך שסחרו בשוק השחור במהלך המחסור שהיה בתקופת המלחמה.

== הפוגרומים בנובמבר ==
בסלובקיה התרחשו פוגרומים רבים בחודש נובמבר של שנת 1918. אחד מהמאורעות הראשונים התרחש בפובאז'קה ביסטריקה, שם נשדדה חנות של יהודי, ולאחר מכן גם הושמדה. שדידה זו גרמה לנזק של 300,000 קורונות צ'כוסלובקיות (8,880 דולר ב-1920). קבוצות חיילים לשעבר הסתובבו בכפרים וחיפשו חנויות לשדוד, שרובן היו שייכות ליהודים.
בית הקברות היהודי בהולשוב

== הפוגרומים בדצמבר ==
בדצמבר 1918 התרחשו הפוגרומים הקשים ביותר בבוהמיה ובמוראביה. הגרוע ביותר היה בהולשוב ב-3-4 בדצמבר. בהולשוב, נשדדו עשרות בתים וחנויות של יהודים, בית הכנסת ומשרדי הקהילה הושחתו ושני יהודים נרצחו, אך לבסוף הצבא התערב.

== בעולם ==
בעוד האלימות נמשכת, בוועידת השלום בפריז הפוליטיקאים הצ'כוסלובקים הציגו את צ'כוסלובקיה כמדינה ליברלית וסובלנית ונקייה יחסית מהאנטישמיות שפקדה את המדינות השכנות. עיתונים צ'כוסלובקים טענו כי האלימות נעשתה על ידי יהודים גרמנים שרוצים להרוס את המוניטין של צ'כוסלובקיה.

== לאחר האלימות ==
האלימות נמשכה עד שנת 1920. היא לא הייתה חמורה כמו בפולין ובאוקראינה, שם נרצחו רבבות יהודים. לאחר שנת 1920, צ'כוסלובקיה הייתה המדינה הבטוחה ביותר והפחותה ביותר באנטישמיות במרכז אירופה, עבור יהודים.

==ראו גם==
* אלימות נגד יהודים במרכז אירופה ובמזרחה, 1944–1946
* אלימות נגד יהודים בפולין, 1944–1946

== הערות שוליים ==

קטגוריה:יהדות צ'כוסלובקיה
טויו שיבטה

טויו שׁיבַּטַה (יפנית:柴田 トヨ; 26 ביוני 1911 – 20 בינואר 2013) הייתה משוררת יפנית, שספריה היו לרבי מכר.

==קורות חיים==

שיבטה נולדה בעיר טוצ'יג'י שביפן בשנת 1911 למשפחת סוחרי אורז אמידה, שמאוחר יותר ירדה מנכסיה. בגיל 20 התחתנה לראשונה, אך נישואים אלו הסתיימו לאחר חצי שנה. בגיל 33 נישאה בשנית ונולד לה בנה היחיד, קנאיצ'י.

שיבטה החלה לכתוב שירים בהמלצת בנה, כאשר הייתה בת 92, וספרה הראשון "אל תיפול רוחך" (קוּג'יקֵנָיְדֶה - くじけないでׂׂ, יצא לאור בעברית בשם "הבוקר בא תמיד") התפרסם בשנת 2010, בגיל 98.

בספטמבר 2011 התפרסם ספרה השני "אני, בת המאה" (היאקוּסַאי נוֹ וַטַאשִי - 百歳の私).

שיריה עוסקים בזקנה ובזכרונות, והם מתאפיינים באופטימיות ושמחה לצד ההתמודדות עם קשיים שונים לאורך השנים.

ספריה הפכו לרבי מכר. ספרה הראשון נמכר במיליון וחצי עותקים, כאשר מכירת ספר שירה ביפן ב-10,000 עותקים נחשבת להצלחה<ref></ref>.

שיבטה הלכה לעולמה בגיל 101 בבית אבות בעיר אוצונומיה, צפונית לטוקיו.

==קישורים חיצוניים==

* [https://www.haaretz.co.il/blogs/somethingtoread/1.5799663 משיריה של טויו שיבטה, תרגום: איתן בולוקן]

== הערות שוליים ==

קטגוריה:יפנים שהגיעו לגיל מאה
קטגוריה:משוררות יפניות
קטגוריה:ילידות 1911
קטגוריה:נשים שהגיעו לגיל מאה
קטגוריה:יפנים שנולדו ב-1911
קטגוריה:נפטרות ב-2013
קטגוריה:יפנים שנפטרו ב-2013
שפיכה אחורית

שפיכה אחורית (באנגלית: Retrograde ejaculation) היא מצב רפואי בו נוזל הזרע שאמור להיפלט דרך השופכה אל מחוץ לפין מנותב במקום זאת לשלפוחית השתן. שפיכה אחורית נגרמת כתוצאה מסוגר שלפוחית שאינו מתפקד כראוי או עקב חסימת צינור השופכה. במצב תקין, סוגר שלפוחית השתן מתכווץ טרם השפיכה ומונע מעבר של נוזל הזרע לתוך שלפוחית השתן. עם זאת, במצבים בהם סוגר השלפוחית אינו מתפקד כראוי, נוזל הזרע עלול להיפלט לשלפוחית השתן ובכך להיווצר שפיכה אחורית. הזרע שנפלט לשלפוחית השתן מופרש במהלך ההשתנה הבאה<ref name=Mayo></ref><ref name="merck">[http://www.merck.com/mmhe/sec21/ch240/ch240f.html The condition known as retrograde ejaculation] Merck, Sharpe & Dohme. Retrieved on 2010-03-02</ref>. שפיכה אחורית מכונה לעיתים גם "אורגזמה יבשה" או "שפיכה רטרוגרידית". שפיכה אחורית היא אחד הגורמים לאי-פוריות גברית<ref name="fertilityfactor">[http://www.fertilityfactor.com/infertility_male_infertility_retrograde_ejaculation.html Retrograde ejaculation treatments] Infertility factors portal. Retrieved on 2010-03-02</ref>. בתרבויות מסוימות, כמו בקהילת אונידה, שפיכה אחורית שומשה כאמצעי מניעה<ref name="Francoeur"></ref> ובפילוסופיית הדאואיזם, שפיכה אחורית שומשה על מנת "לשמור את האנרגיות בתוך הגוף"<ref></ref>.

לעיתים קרובות, גברים מבחינים במצב זה במהלך אוננות בכך שהם מבחינים בכך שאין להם שחרור זרע, אך הם חשים אורגזמה<ref>[https://www.nlm.nih.gov/medlineplus/ency/article/001282.htm Explanation on Retrograde ejaculation] MedlinePlus. Retrieved on 2010-03-02</ref>. אבחון שפיכה אחורית מתבצע בדרך כלל באמצעות דגימת שתן המתקבלת זמן קצר לאחר השפיכה, כשבדיקה של נבדק עם שפיכה אחורית תכיל רמה לא תקינה של זרע. בדיקה זו משמשת להבחין בין שפיכה אחורית לבין מצבי חוסר שפיכה<ref>[http://www.mamashealth.com/men/retejaculation.asp What is Retrograde Ejaculation?] Mama's Health portal. Retrieved on 2010-03-02</ref>. סיבות אפשריות לפגיעה בסוגר שלפוחית השתן כוללות פגיעה עצבית המכונה דיסאוטונומיה, סיבוך של ניתוח בפרוסטטה או באשכים, תופעת לוואי של תרופות מסוימות כמו טמסולוסין ותרופות נוגדות דיכאון וסיבוך של סוכרת. הטיפול בשפיכה תלוי בסיבה העומדת בבסיס ההפרעה. תרופות כמו אימיפראמין, כלורפנירמין, אפדירין ופנילאפרין עשויות לעזור במקרים הכוללים נזק עצבי קל שנגרם כתוצאה מסוכרת, טרשת נפוצה או פגיעה קלה בעמוד השדרה. עם זאת, בשאר המקרים התרופות לרוב פחות יעילות ובמקרים אלו ניתן לבצע ניתוח לתיקון הסוגר. בנוסף, באשר לאי-פוריות שנגרמת עקב מצב רפואי זה ניתן לבצע הפריה באמצעות הזרעה או הפריה חוץ גופית.

==ראו גם==
* שפיכה

==הערות שוליים==

קטגוריה:רבייה אנושית
קטגוריה:מערכת הרבייה הגברית
ורוניקה צוואגרמן

ממוזער
ורוניקה (ורני) צוואגרמן-מונש (Zwagerman, בהגייה הולנדית: זוואחרמן, על מצבתה נכתב צווגרמן; 20 במאי 1915 – 30 בינואר 1999) הייתה חסידת אומות העולם, שפעלה בזמן מלחמת העולם השנייה בעיר סנייק, הולנד.

ורני ובעלה וילם החביאו בין אפריל 1943 עד מאי 1945 נערה יהודיה בת 16 בשם חנה וייס גוטמן, בזמן חיפושיהם האינטנסיביים של הגרמנים הנאצים אחר יהודים בתקופת השואה בהולנד.

== קורות חיים ==
ורני נולדה בשנת 1915 בהולנד, והתחתנה עם וילם מונש, מורה לכימיה במקצועו.

בני הזוג מונש השתייכו לזרם הרפורמי פרוטסטנטי אך לא היו אדוקים.

בתקופת השואה בהולנד, בזמן החיפושים האינטנסיביים של הנאצים אחרי יהודים, הזוג מונש הסתירו בביתם, אשר היה בעיר סנייק, את חנה וייס גוטמן מאפריל 1943 ועד מאי 1945.

בתום המלחמה הציעה ורני לחנה להישאר עימם ולהתחיל ללמוד בית הספר המקומי אך חנה סירבה.

במהלך השנים שאחרי המלחמה שמרה ורני על קשר עם חנה, ואף הוזמנה לבר המצווה של בנה.

ורני ביקרה לראשונה בישראל בשנת 1968 בעקבות הזמנתה של חנה, וחזרה לבקר בישראל בשנת 1983.

במהלך ביקורה הכירה את דוד פינק ונשארה לחיות עימו בתל אביב.

ב-25 בנומבר 1987 העניק יד ושם לורני את התואר חסידת אומות העולם.

ורני נפטרה ב-30 ינואר 1999 בבית חולים בהולנד ונקברה על פי בקשתה בישראל בבית הקברות האזרחי בגבעת ברנר.

== ראו גם ==
* יהדות הולנד

== קישורים חיצוניים ==
* 

קטגוריה:הולנדיות חסידות אומות העולם
קטגוריה:אישים הקבורים בבית קברות אלטרנטיבי בגבעת ברנר
קטגוריה:הולנדים חסידי אומות העולם
קטגוריה:מצילים בשואה: הולנד
קטגוריה:תל אביב-יפו: אישים
קטגוריה:הולנדים שנולדו ב-1915
קטגוריה:ישראליות שנולדו ב-1915
קטגוריה:ישראלים שנולדו ב-1915
קטגוריה:ישראלים שנפטרו ב-1999
קטגוריה:ישראליות שנפטרו ב-1999
דייגו ביססוואר

דייגו ביססוואר (בהולנדית: Diego Biseswar; נולד ב-8 במרץ 1988) הוא כדורגלן סורינאמי-הולנדי, המשחק בעמדת הקשר.

==קריירת מועדונים==
ביססוואר, נולד באמסטרדם להורים סורינאמי. ביססוואר, התחיל לשחק כדורגל בקבוצת הילדים דווס וכעבור שנה הצטרף לזו של אייאקס. בהמשך, שיחק בקבוצות הנוער של טלסטאר ופיינורד.

ב-29 באוקטובר 2004, ביססוואר חתם לשלוש שנים בפיינורד. כשנה לאחר מכן, הושעה מהגביע עקב הטענה ששיחק גם עבור קבוצת נעוריו "דווס" במקביל. ב-22 במאי 2005, ביססוואר ערך את הופעת הבכורה שלו בפיינורד בניצחון 3-6 נגד דן האג. ב-20 בנובמבר, ביססוואר הבקיע את שער הבכורה שלו בקריירה בניצחון נגד אודה. ב-18 בפברואר 2006, הורחק במשחק הליגה נגד אייאקס.

בקיץ , ביססוואר הושאל להראקלס אלמלו על מנת לצבור דקות משחק. בקיץ , ביססוואר הושאל לדה חראפסחאפ. ב-2 בפברואר 2008, ביססוואר ערך את הופעת הבכורה שלו בקבוצה בתיקו 1-1 נגד אקסלסיור רוטרדם. בסיום העונה, חזר לפיינורד.

בינואר , ביססוואר עבר חתם לארבע וחצי שנים בקייסריספור מליגת העל הטורקית תמורת כ-200 אלף אירו. ב-8 בינואר 2012, ביססוואר ערך את הופעת הבכורה שלו בקבוצה בהפסד 1-0 לאנטליהספור ושלושה ימים לאחר מכן, הבקיע את שער הבכורה שלו בקבוצה בניצחון 0-1 נגד אקהיסאר בלדייספור.

ביוני , ביססוואר חתם בפאוק סלוניקי מליגת העל היוונית. ב-3 באוגוסט 2016, ביססוואר ערך את הופעת הבכורה שלו בקבוצה בהפסד 2-1 לאייאקס במסגרת מוקדמות ליגת האלופות. ב-11 בספטמבר 2016, ביססוואר הבקיע את שער הבכורה שלו בקבוצה בניצחון 1-2 נגד פנאטוליקוס. ב-6 במאי 2017, הבקיע בניצחון בגמר הגביע נגד א.א.ק. אתונה. בעונת , ביססוואר רשם את עונת השיא שלו בקריירה, בה רשם 8 שערי ליגה ב-27 משחקי ליגה. בעונה זו, זכתה פאוק בדאבל הראשון בהיסטוריה שלה ובאליפות הראשונה מזה 34 שנים.

ב-19 בינואר 2021, ביססוואר הושאל לאפולון לימסול מליגת העל הקפריסאית.

==קריירה בינלאומית==
בצעירותו, ביססוואר שיחק בנבחרות הצעירות של הולנד.

ב-27 במרץ 2021, ביססוואר ערך את הופעת הבכורה שלו בנבחרת סורינאם, בניצחון 0-6 נגד . ביססוואר, נכלל בסגל הנבחרת לקראת גביע הזהב 2021.

==תארים==
; פאוק סלוניקי
*ליגת העל היוונית: 
*הגביע היווני: , , 

==קישורים חיצוניים==

קטגוריה:כדורגלנים הולנדים
קטגוריה:כדורגלנים סורינאמים
קטגוריה:קשרי כדורגל הולנדים
קטגוריה:קשרי כדורגל סורינאמים
קטגוריה:כדורגלני פיינורד
קטגוריה:כדורגלני הראקלס אלמלו
קטגוריה:כדורגלני דה חראפסחאפ
קטגוריה:כדורגלני קייסריספור
קטגוריה:כדורגלני פאוק סלוניקי
קטגוריה:כדורגלני אפולון לימסול
קטגוריה:כדורגלני נבחרת סורינאם
קטגוריה:כדורגלני גביע הזהב 2021
קטגוריה:סורינאמים שנולדו ב-1988
קטגוריה:הולנדים שנולדו ב-1988
יחסי מרוקו – ניו זילנד

יחסי מרוקו–ניו זילנד הם היחסים הדיפלומטיים הרשמיים שבין ממלכת מרוקו לבין ניו זילנד.

== סקירה כללית ==
במרץ 2018 חתמו מזכיר המדינה לשר לענייני חוץ ושיתוף פעולה בינלאומי של מרוקו, מוניה בוקטה, ומנכ"ל ומזכיר משרד החוץ והסחר בניו זילנד, ברוק ברינגטון על שני הסכמים לשיתוף פעולה. ההסכם הראשון קובע הקמת מנגנון התייעצויות פוליטי, ואילו השני נוגע לשיתוף פעולה כלכלי, טכני ותרבותי. באפריל 2019 מזכירת המדינה לסחר חוץ של מרוקו, רקיה אדדרהם, קיימה שיחות בוולינגטון עם מזכיר המשנה הפרלמנטרי לענייני חוץ של ניו זילנד, פלטשר טבוטו. שיחות אלו, שהתקיימו במסגרת השבוע של מרוקו בניו זילנד, התמקדו באמצעים לחיזוק יחסי הסחר בין שתי המדינות.

== יחסים כלכליים ==
הסחר בין המדינות הסתכם בשנת 1994 ב-46.9 מיליון דולר ניו זילנדי, בשנת 2004 ב-114.0 מיליון דולר ניו זילנדי, ובשנת 2014 ב-172.3 מיליון דולר ניו זילנדי.

== נציגויות דיפלומטיות ==
* מרוקו מיוצגת בניו זילנד באמצעות שגרירותה בקנברה, אוסטרליה.
* ניו זילנד מיוצגת במרוקו באמצעות שגרירותה במדריד, ספרד.

== קישורים חיצוניים ==

== הערות שוליים ==
פוגרום מישקולץ

פוגרום מישקולץ היה פוגרום שהתרחש ב-30 ביולי וב-1 באוגוסט 1946 בעיר מישקולץ שבהונגריה. בפוגרום נהרג סוחר יהודי, נפצע אדם נוסף ונהרג שוטר יהודי בעיר. הפוגרום התרחש על רקע משבר כלכלי ואנטישמיות.<ref></ref>

== האירוע ==
גורמים (כנראה המשטרה) דיווחו כי נעצרו שלושה סוחרים בשוק השחור, מתוכם שניים יהודים. כאשר הועברו לכלא, אנשים רבים המתינו להם, והניפו שלטים בהם נכתב "מוות ליהודים" ו"מוות לסוחרים השחורים". לאחר מספר דקות, הסתער ההמון על הסוחרים, ועקב כך נהרג אחד הסוחרים יהודים, הסוחר היהודי השני הוכה בצורה קשה והסוחר השלישי נמלט. באותו אחר הצהריים, המשטרה עצרה 16 חשודים במעשה. עקב כך, ההמון תקף את המשטרה, כבש את תחנת המשטרה והרג שוטר יהודי. 

לאחר קיץ 1946 לא אירעו עוד התפרצויות אלימות כנגד היהודים, ויש המסבירים זאת כתוצאה של חינוך מחדש וכרזות ממשלתיות נגד האנטישמיות שפורסמו לאחר האירוע. אחרים סבורים שהאלימות פסקה בשל שינוי לטובה במצב הכלכלי וסיומה של האינפלציה הדוהרת בהונגריה.

== הערות שוליים ==

קטגוריה:פרעות ופוגרומים לאחר מלחמת העולם השנייה
קטגוריה:הונגריה: אנטישמיות
קטגוריה:1946
קטגוריה:מישקולץ
יד ביד (שיר של עפרה חזה)

"יד ביד" הוא סינגל שביצעה הזמרת עפרה חזה ויצא לאור בספטמבר 1983. הוא נחשב לאחד מלהיטיה הגדולים.

השיר הוא חלק מהאלבום "בית חם", שיצא באפריל 1984 והגיע למעמד של אלבום זהב. השיר דורג במקום השמיני במצעד העברי השנתי של רשת ג' לשנת תשמ"ד (1984).

== תוכן ==
השיר נכתב על ידי בצלאל אלוני, והולחן על ידי צביקה פיק. הוא יצא במסגרת האלבום "בית חם". לדברי בצלאל אלוני: "השיר הוא למעשה סוג של תפילה. כתבתי אז הרבה שירים לעפרה, שהיו מעין תפילות (בהם, למשל, השיר "תפילה") - סגנון שהיה שונה ובמידה מסוימת תרם לכך שהשירים הללו שרדו עד היום".

לדברי אלוני, המילים:

אם המים גועשים

וחייך כה קשים

אל תיפול ברוחך

בוא גלה את עצמך

רק בך עוצמה רבה...

"נועדו לבטא את הקשיים שעפרה חוותה בתחילת הקריירה שלה, עד שזו החלה לנסוק, בין היתר, בזכות השיר "יד ביד" ושירים נוספים מאותה תקופה. כשיצאנו איתו, הוא הפך ללהיט ענק והיה מלהיטיה הגדולים ומעמודי התווך של הקריירה המקומית של עפרה".

לדברי אלוני, המילים:

יד ביד לאוהבים

אין תקווה לבודדים

יד ביד לחיילים

אל הבית שוב חוזרים

שוב חוזרים...

"נכתבו בהשפעת מלחמת לבנון והכמיהה שהחיילים ישובו הביתה בשלום".

== וידאו קליפ ==
לדברי בצלאל אלוני, סרטון הווידאו קליפ לשיר צולם במסגרת תוכנית טלוויזיה בשם "מערב עד שחר", ששודרה בטלוויזיה הישראלית באפריל 1984, וכללה כעשרה שירים של עפרה חזה.

==בתרבות פופולרית==
שיר זה נכלל במחזמר הלהיטים "מרי לו" שעלה לראשונה בתיאטרון הבימה בשנת 2002 ומבוסס על 25 משיריו של צביקה פיק.

==גרסאות כיסוי==
*בשנת 2006, הזמר הראל סקעת חתם את טקס הדלקת המשואות, האירוע המרכזי של יום העצמאות, בשיר "יד ביד" בביצוע משותף עם סימפונט רעננה.
*בשנת 2023 השיר בוצע על ידי כמה בני ובנות שירות לאומי במסגרת "שבוע הצדעה 2023".
זהו שיר שמבוצע לעיתים בחגיגות בבתי ספר ובאירועי יום העצמאות.

== קישורים חיצוניים ==

* מילות השיר "יד ביד" [https://shironet.mako.co.il/artist?type=lyrics&lang=1&prfid=820&wrkid=1518 באתר שירונט.]

* [https://www.nli.org.il/he/items/NNL_MUSIC_AL997008756140505171/NLI לדף השיר] באתר הספרייה הלאומית

== הערות שוליים ==
* [https://www.makorrishon.co.il/nrg/online/47/ART1/170/195.html איתי שטרן, אתר nrg-מעריב, 2 במאי 2006: "מתחבר לשורשים התימניים שלי"]

קטגוריה:שירי 1983
קטגוריה:סינגלים מ-1983
קטגוריה:שירי עפרה חזה
קטגוריה:שירים בעברית
קטגוריה:שירים שנכתבו על ידי בצלאל אלוני
קטגוריה:שירים שהולחנו על ידי צביקה פיק
קטגוריה:סינגלים בהוצאת הד ארצי
יחסי זמביה–מקסיקו

[[נשיא מקסיקו אנריקה פניה נייטו (מימין) נפגש עם שגריר זמביה, 2015]]
יחסי זמביה–מקסיקו הם היחסים הדיפלומטיים בין המדינות המקסיקניות המאוחדות לרפובליקה של זמביה. שתי המדינות חברות באומות המאוחדות.

== סקירה כללית ==
מקסיקו וזמביה כוננו יחסים דיפלומטיים ב-15 באוקטובר 1975. הקשרים התפתחו בעיקר במסגרת פורומים רב-צדדיים.

בנובמבר 2010 שלחה ממשלת זמביה משלחת בת 41 חברים להשתתף בוועידת האקלים של האו"ם בשנת 2010 בקנקון, מקסיקו.

באפריל 2014 השתתפה זמביה עם משלחת בראשות קסונדה הנרי מווילה בפגישה הראשונה ברמה הגבוהה של הברית הגלובלית לשיתוף פעולה אפקטיבי, שהתקיימה במקסיקו סיטי.

במאי 2013, תת-המזכיר לסחר החוץ במזכירות הכלכלה, ד"ר פרנסיסקו דה רוזנצוויג, ושגריר מקסיקו באתיופיה, חואן אלפרדו מירנדה אורטיס ביקרו בזמביה כדי לקדם את מועמדותו של ד"ר ארמיניו בלנקו לתפקיד מנכ"ל ארגון הסחר העולמי.

== נציגויות דיפלומטיות ==
* מקסיקו מיוצגת בזמביה באמצעות שגרירותה בפרטוריה, דרום אפריקה.
* זמביה מיוצגת במקסיקו באמצעות שגרירותה בוושינגטון הבירה, ארצות הברית.

==קישורים חיצוניים==

== הערות שוליים ==
יחסי אוקראינה–טאיוואן

יחסי אוקראינה–טאיוואן הם היחסים הבין־לאומיים בין טאיוואן, הידועה רשמית כרפובליקה של סין, לבין אוקראינה. אין יחסים דיפלומטיים רשמיים בין שתי המדינות הללו, שכן אוקראינה תומכת במדיניות סין האחת ובמקום זאת מקיימת יחסים דיפלומטיים רשמיים עם הרפובליקה העממית של סין מאז 1992.<ref></ref> גם הרפובליקה הסינית, שהייתה אז בסין היבשתית, וגם אוקראינה, אז הרפובליקה הסובייטית הסוציאליסטית האוקראינית, היו חברות מייסדות באו"ם בשנת 1945.

לטאיוואן אין נציגות באוקראינה, ונושאי הקונסוליה מטופלים באמצעות הנציגות הממוקמת במוסקבה.<ref name="boca"></ref>

== היסטוריה ==
מצב ההצבעה באספה הכללית של האו"ם ביחס להחלטה 2758 (1971).
=== המלחמה הקרה ===
ממשלת הרפובליקה הסינית נסוגה לטאיוואן לאחר תבוסתם במלחמת האזרחים הסינית בפני המפלגה הקומוניסטית בסין בשנת 1949. עם פרוץ המלחמה הקרה, הנציג הלגיטימי של סין באו"ם הפך לאחת מנקודות המחלוקת בין המדינות החברות.

ב-29 בנובמבר 1966 התכנסה האספה הכללית של האו"ם בכנס ה-21 לדון בייצוג סין.<ref></ref> הנציג האוקראיני הסובייטי נשא דברים בתחילה וטען כי יש לפנות את מקום מושבה של הרפובליקה הסינית באופן מיידי ולשנות את זכות הנציגות לרפובליקה העממית של סין בטענה כי המקרה אינו נמצא במסגרת הסוגיה החשובה המכוסה בסעיף 18 לאמנת האומות המאוחדות.

לאחר המושב, קיבלה האספה הכללית את החלטה 1668, והצהירה כי כל הצעה לשנות את ייצוג סין באו"ם תדרוש הצבעה של רוב של שני שלישים:<ref>2159 (XXI).</ref>

בסוף שנות השישים ובתחילת שנות השבעים התרחשה ההידרדרות המהירה ביחסים הדיפלומטיים של טאיוואן. ב-26 באוגוסט 1971, כאשר טאיוואן הייתה בקצה תהליך הגירוש מהאו"ם, ביקש שגריר טייוואן להונדורס באמצעות שר החוץ של הונדורס להציע ייצוג כפול כחלופה לייצוג סין באו"ם, תוך ציון ברית המועצות, בלארוס הסובייטית ואוקראינה הסובייטית כדוגמאות. בהחלטת האספה הכללית של האו"ם 2758, נציגי אוקראינה הסובייטית יחד עם רוב חברי האו"ם הצביעו על תמיכה בגירוש נציגי טאיוואן.

=== שנות התשעים ===
לאחר התפרקות ברית המועצות ועצמאות אוקראינה, ממשלת טאיוואן ניסתה באופן פעיל לשכנע את אוקראינה לכונן שוב יחסים דיפלומטיים. בינואר 1992 ערך סגן שר החוץ של טאיוואן צ'יאנג הסיאו-ין ביקור דיפלומטי בקייב ושוחח עם גורמים אוקראינים על כינון יחסים רשמיים בין טאיוואן לאוקראינה.<ref name="Bai-Ku"></ref> סין הגיבה בכך שהאיצה את המשא ומתן עם אוקראינה והגיעה להסכם להקמת יחסים רשמיים באותו חודש.<ref name="struggle with Taiwan-4"></ref><ref></ref> באפריל 1992 ערך צ'יאנג הסיאו-ין ביקור דיפלומטי נוסף באוקראינה, שבסופו של דבר לא הצליח לאחר שממשלת אוקראינה קיבלה מחאה רצינית מצד הנציג הסיני. אף על פי שהייתה תמיכה מסוימת מצד חברי הפרלמנט והכלכלנים באוקראינה בכינון יחסים רשמיים עם טאיוואן להשגת עזרים כלכליים, בסופו של דבר ההצעה נדחתה.<ref name="struggle with Taiwan-4" />

==קישורים חיצוניים==

== הערות שוליים ==